cyanic-selkie/wikianc huggingface dataset:
مقام طلبة
مقام طّلبة جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 13503 واحد، على حسب لإحصاء لعام 2014.
آيت ميلك
آيت ميلك جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 10277 نسمة، على حسب الإحصاء العام 2014.
هوموفوبيا
لهوموفوبيا هي لخوف و لمعاملة لخايبة ل لمتليين وناس ديال مجتمع لميم بصفة عامة. هاد لمصطلح ستعملو أول مرة ف ستينات واحد طبيب نفسي سميتو جورج واينبرغ.
كلمة هوموفوبيا كاتستعمل ف لوتائق و تقارير لي كتشرح لنتهاكات ديال حقوق مجتمع لميم ف لأمم لمتحدة و مجلس أوروبا.
بزاف ديال لمدارس دارو شي طرق فعالة ف أنها تنقص من لهوموفوبيا، بحال أنهم يقريو تلامد على شخصيات تاريخية مهمة لي كانو متليين، وعلى لمعاناة ديال ناس بسبب لميولات لجنسية ديالهم.
ليلا المغربية
خديجة شفيق أولا ليلا لمغريبية (تزادت ف12 نونبر 1981، مراكش - ) هي مغنية مغريبية. بدات لكاريير ديالها دلغنا ففرانسا ومن موراها مشات ل دبي ف لإمارات وخدمات وفشركة ديال لماكياج، من موراها تشهرات بلأغاني لوطنية والدينية وحتى لمعاودات ديال أغاني قدام.
بن حمد
بن حمد جماعة ترابية حضرية كاينة ف إقليم/عمالة سطات، جهة دّار لبيضا سطات، ساكنين فيها 32528 واحد، على حسب لإحصاء لعام 2014.
قصبة ݣناوة
تصغير|يسار|250px|<P ALIGN=center>الدخلة د قصبة ݣناوة و لمدرسة لوطنية د السّيرك شمسي. تصغير|يسار|250px|<P ALIGN=center>قصبة ݣناوة من لخارج. قصبة ݣناوة ولا لقصبة لإسماعيلية ولاّ قصبة لحريشي، هي قصبة جات ف سلا، و هي لقصبة لوحيدة اللي جات ف الجيهة الشمالية د لواد د بورݣراݣ.
تاريخ
تنسات لقصبة لواحد لوقت، و ماعاود بانت تا بدا لإستعمار لفرانساوي، فين بدات كاتخدّم باش يݣلسو فيها لعسكر لمغاربة اللي شاركو ف لحرب لعالمية اللّولا، و لعسكر لفرانساويين اللي كانو كيمشيو منها باش يهاجمو على لمنطقة د لغرب.
تقيدات قصبة ݣناوة ف اللائحة د لمعالم لوطنية د لمغريب ف 1948 ب ظهير.
دابا كاينة ف قصبة ݣناوة مدرسة وطنية د السيرك سميتها مدرسة شمسي، اللي هي لمدرسة د السيرك لوحيدة ف إفريقيا ، و تيتنضّم فيها لمهرجان ديال قراصنة اللي بدا ف 2006.
بلغاريا
لجمهورية د بلغاريا (بلبلغارية: Република България) هي واحد لبلاد جات فلجنوب الشرقي د أوروپا وتاطًل على لبحر لكحل. تاتحدًها رومانيا من الشمال، تركيا و ليونان من لجنوب، و صربيا و مقدونيا الشمالية من لغرب.
بلغاريا عندها تاريخ طويل وكانو فيها بزاف د لحضارات منهم لإغريق والرومان والصلاڤ والدولة لعثمانية. ف 1946، عام من مورا لحرب لعالمية التانية، ولات بلغاريا دولة اشتراكية فيها حزب واحد. ف 1989، غادي يطيح لمعسكر الشرقي وغادي يخلي لحزب الشيوعي لبلغاري أحزاب خرا باش تتكون وتشارك فلينتيخابات، ومن ديك الساعة أتولي بلغاريا بلاد ديموقراطية.
تسيكنو فبلغاريا تقريبا 7 د لمليون د الناس ,لعاصمة ديالها هي صوفيا واللغة الرسمية اللي تاتًهضر فيها هي لبلغارية (اللي تاتًكتب بحرف سيريليك). لعملة د بلغاريا هي الليڤ. بلغاريا عضو فليتيحاد لأوروپي ودخلات ليه ف 2007، وهي عضو فبزاف د لمنظمات اخرى بحال حلف الشمال أطلسي (الناطو) و لأمم لمتحدة.
آيت هادي
آيت هادي جماعة ترابية قروية كاينة ف إقليم شيشاوة، جهة مراكش آسفي، ساكنين فيها 7383 واحد، على حسب لإحصاء لعام 2014.
بني عمارت
بني عمارت جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 6625 واحد، على حسب لإحصاء لعام 2014.
مشرع العين
مشرع العين جماعة ترابية قروية كاينة في إقليم تارودانت، جهة سوس ماسة، ساكنين فيها 11352 نسمة، على حسب الإحصاء العام 2014.
سيدي عبد الرزاق
سيدي عبد الرزاق جماعة ترابية قروية كاينة ف إقليم/عمالة لخميسات، جهة رّباط سلا قنيطرة، ساكنين فيها 13464 واحد، على حسب لإحصاء لعام 2014.
إليزابيط بورن
إليزابيط بورن، تولدات ف 18 أبريل 1961 ف باريز، هي موهنديسة، موضفة و مرا سياسية فرانساوية.
ف 16 ماي 2022، عينها إمانويل ماكخون وزيرة لولة د فرانصا، ؤ ولات تاني مرا كاتشد هاد لپوصط من بعد إديت كريسون (1991-92).
لعائيلة ؤ لقراية
قرات بورن ف پوليطيكنيك ؤ تخرجات منها ف 1981 ، ؤ عندها ديپلوم د موهنديسة من لمدراسة لوطنية د لقناطر ؤ طّرقان ف 1986 ، ؤ ديپلوم د لماسطر ف لإدارة د لأعمال من لكوليج د لموهنديسين.
كاريير سياسية
كانت قريبة من لحيزب شّتيراكي، صوتات بورن ل إمانويل ماكخون ف نتيخابات رّياسية لفرانصاوية د 2017 ؤ دخلات موراها ل حيزب لجمهورية لقدام!.
تعينات بورن وزيرة د نّقل ف 2017 ف حوكومة فيليپ لّولة حتال 2019 فين ولات وزيرة د نّتيقال لإيكولوجي ؤ تّضامني ف حوكومة فيليپ تّانية.
ف 2020، تعينات إليزابيط بورن وزيرة لخدمة، شّغل ؤ لإدماج ف لحوكومة د جون كاسطيكس، بلاصت مورييل پينيكو.
لمجلس ديال ؤروپا
لمجلس ديال أوروپا (ب لفرونصي: Conseil de l'Europe) و (ب لونݣلي: Council of Europe) هو واحد لمنضمة عالمية فيها 48 دولة لي ف أوروپا. واحد من أهم نجاحات ديال هاد لمجلس هو ليتيفاقية ديال حقوق لإنسان عام 1950، لي شكلات لا باز ديال لمحكمة لأوروپية ديال حقوق لإنسان.
آيت وابلي
آيت وابلي جماعة ترابية قروية كاينة في إقليم طاطا، جهة سوس ماسة، ساكنين فيها 2401 نسمة، على حسب الإحصاء العام 2014.
لمجلس ديال ؤروپا
لينضمام لهاد لمنضمة مفتوح ل كاع دول لأوروپية ديمقراطية، لي كتوافق على لمبادئ ديال حكم لقانون، ولي كتضمن حقوق لإنسان لأساسية، لحقوق لمدنية، و لحريات ديال لمواطنين، لي داخلين فيهم حتا لأقليات.
ماخاصش يكون خلط بين لمجلس ديال أوروپا و لمجلس ديال ليتيحاد لأوروپي، و لمجلس لأوروپي، حيتاش هاد لمجلس راه منضمة مستقلة على ليتيحاد لأوروپي.
منى أمرشا
منى أمرشا (1 يناير 1988، لحسيمة - ) هي مغنية مغريبية كاتغني بلخليجية. دخلات للغنا فبرنامج ألبوم ف2007 وسجلات من موراها بزاف ديال لأغاني ولڤيديوكليپات. عتازلات ف2013 من مورا ماتزوجات.
بني بشير
بني بشير جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 6527 واحد، على حسب لإحصاء لعام 2014.
خرا
تصغير|الخرى ديال العود لخرا هو ناتج من لعملية ديال لهضم، كيخرج من تقبة ديال الشرج بالنسبة ل ثديات و من تقبة لمجرور بالنسبة ل لبرمائيات و الطيور والزواحف.
آيت ملول
أيت ملول ( بالامازيغيّة : ⴰⵢⵜ ⵎⵍⵍⵓⵍ) هي مدينة مغريبية كاينة في إقليم إينزݣان أيت ملول، جهة سوس ماسة. ساكنين فيها 171574 نسمة، على حسب الإحصاء العام 2014.
جغرافيا
كاينة أيت ملول فنّص لجنوبي ديال واد سوس و عندها جزء كبير من السهل ديال سوس. لارتفاع ديالها على البحر مابين 20 و 40 ميترو.
السكان
كاتعرف أيت ملول تزايد كبير فعدد السكان حيت مابين 2004 و 2014 تزادت %2.8 ديال نّاس. الأغلبية شباب بمعدل %64 د سّاكنة ، منبعد كايجيو لوليدات ب 29% و كايتبعوهم لعجايز ب %7.
الطبيعة
كانت مدينة ايت ملول غابة ديال أركان و لكن بسباب كترت لبني بقى فيها غير 1000 هيكتار سميتها غابة أدمين و هي أكبر غابة ديال أركان لي كاينة فسوس ماسة.
مشرع بن عبو
مشرع بن عبو جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 9355 واحد، على حسب لإحصاء لعام 2014.
آيت وادريم
آيت وادريم جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 5759 نسمة، على حسب الإحصاء العام 2014.
آݣدال الرياض
آݣدال الرياض جماعة ترابية حضرية كاينة ف إقليم/عمالة رّباط، جهة رّباط سلا قنيطرة، ساكنين فيها 73980 واحد، على حسب لإحصاء لعام 2014.
مشور الدار لبيضا
مشور دّار لبيضا جماعة ترابية حضرية كاينة ف إقليم/عمالة دّار لبيضا، جهة دّار لبيضا سطات، ساكنين فيها 2592 واحد، على حسب لإحصاء لعام 2014.
بن بطوطة (فوهة ف سطح القمر)
بن بطوطة، هيا واحد لفواها صغيرا على سطح ديال لقمر جات فلمنطقة ديال ماري فيكونديطاطيس، و لي كاينة ف لجيهة شرقية ديال لجزء لقريب ديال لقمر. و جات ف لجنوب لغربي ديال لفوهة ديال ليندبرغ و ف شمال شرقي ديال لفواها لمعروفة ديال ݣوكلينيوس. و شكل ديالها مدوّر ومقاد، و عندها أرضية واسعا ف لداخل ديالها.
لفواها كانت مسمية من قبل بالسمية ديال ݣوكلينيوس أ، قبل ما يجي تيحاد لعالمي لفلكي لي سمّاها بسمية ديال دابا و نسبا لرحالة ؤلكاتب لمغريبي لأمازيغي لي كان فلقرن ربعطاش بن بطوطة.
مسابقة يوروڤيجن د لأغنية
مسابقة يوروڤيجن د لأغنية هي واحد لمسابقة دولية د لأغاني كاتدار كل عام، بدا التنظيم ديالها من عام 1956 من طرف هيئة يوروفيجن للبث، ولمشاركين فيها أغلبيتهم من الدول لأروبية. كل دولة كاتقدم أغنية أصلية باش تتغنى وتتعرض مباشرة على شاشات التلفازة ؤالراديو، وتصوت على لأغاني د لبلدان لاخرى باش يحددو شكون الرابح. كاينين عل لأقل 50 دولة يقدرو يشاركو من بينهم لمغريب اللي سبق ليه شارك مرة وحدة فعام 1980؛ ؤ من عام 2015، سمحو لأستراليا حتا هي باش تشارك.
مبني على مهرجان سانريمو د لموسيقى اللي كايتقام ف إيطاليا من عام 1951، وكايتعرض يوروفيجن كل عام من لإفتتاح ديالو ف عام 1956، هادشي اللي ردو أطول مسابقة تلفزيونية دولية كاتدار كل عام ؤأطول لبرامج التلفزيونية الطويلة ف لعالم. ؤحتى أنه من بين أكثر لأحداث اللي ماشي رياضية اللي تشافت بزاف، عدد الناس اللي كايشوفوه كايتراوح ما بين 100 مليون ؤ 600 مليون على مستوى لعالم. تم لعرض ديالو ف بزاف ديال لبلادات واخا مامشاراكين فيه، بحال لميريكان وكندا ونيوزيلندا والشينوا. ؤمن عام 2000، ولا كابتث ف لانترنت ف موقع يوروفيجن.
إرلاندا هيا اللي عندها الرقم القياسي ف عدد الإنتصارات، بحيت أنها ربحات سبعة د لمرات، بما فيها د لمرات ف خمس سنين متابعة 1992 ؤ 1993 ؤ 1994 ؤ 1996. على حساب نظام التصويت اللي كاين دابا، ؤاللي خدامين بيه من عام 2016، كان سلفادور سوبرال لبرتغالي مول أكبر عدد ديال النقط اللي ربح ف لمسابقة د 2017 ف كييف، أوكرانيا، برصيد 758 نقطة؛ ؤ على حساب النظام لقديم، حصل ألكسندر ريباك من النرويج على أكبر عدد من النقط بحيث حصل على 387 نقطة ف عام 2009. وآخر واحد اللي ربح هو دنكان لورانس من هولندا اللي ربح ف 2019 بأغنية "أركاد". الرباح ف هاد لمسابقة كايعطي للفنانا واحد الدعم مهني محلي ونجاح دولي بعض لمرات. بحال أبا ABBA (من السويد)، باكز فيز ؤ لولو (من لمملكة لمتحدة) سيلين ديون (من سويسرا)، جوني لوغان (اللي ربح ف لمسابقة جوج د لمرات من إرلاندا)، دانا إنتيرتاشيونال (من إسرائيل) ؤ لينا (من ألمانيا).
ليوسوفية
ليوسوفية جماعة ترابية حضرية كاينة ف إقليم/عمالة رّباط، جهة رّباط سلا قنيطرة، ساكنين فيها 170509 واحد، على حسب لإحصاء لعام 2014.
سيدي بوتميم
سيدي بوتميم جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 9974 واحد، على حسب لإحصاء لعام 2014.
آيت وافقا
آيت وافقا جماعة ترابية قروية كاينة في إقليم تيزنيت، جهة سوس ماسة، ساكنين فيها 4099 نسمة، على حسب الإحصاء العام 2014.
بن خليل
بن خليل جماعة ترابية قروية كاينة ف إقليم/عمالة طان طان، جهة ݣلميم واد نون، ساكنين فيها 741 واحد، على حسب لإحصاء لعام 2014.
ماوري
لماوري (بالنݣليزية: Maori) هوما السكان لأصليين ديال نيوزيلاندا.
جاو لپولينيزيين ، اللي هوما الجدود لقدام ديال لماوري لنيوزيلاندا مابين 1320 و1350 ميلادية. كاينين بزاف ديال النضريات اللي كاتحاول تفسّر منين جا هاد الشعب. لأصول ديال لماوري هوما فپولينيزيا، غير إما من جزر كوك أولّا جزر لجمعية. فلحكايات ديالهوم، كايݣولو باللي جاو من واحد لبلاصة اللي سميتها هاوايكي (Hawai'iki)، واللي مبدّلة على هاواي ديال لميريكان.
قبل مايجيو لأوروپيين لتمّا، شعب لماوري ماكانش عاطي لراسو شي سمية. من مورا ماجاو لأوروپيين لنيوزيلاندا، هاد الشعب سمّا على راسو "ماوري" (Māori)، واللي كاتعني حقّاني، عادي وطبيعي ، وسمّاو على لاخرين، خصوصا اللي جاو من النݣليز، "پاكيها" (Pākehā). ليوما كاتستعمل "پاكيها" فالنݣليزية ديال نيوزيلاندا باش تعني لأوروپيين دلبلاد.
ليوما شي 775 ألف ديال لماوري كايعيشو فنيوزيلاندا ، وهوما طرف كبير من التقافة ديال لبلاد. هادشي علاش خداو حقوق خاصة من عند لحوكومة. اللوغة ديالهوم، واللي هي اللوغة لماورية (Te Reo Māori) ، هي لوغة رسمية معا النݣليزية. لحوكومة ديال نيوزيلاندا كاتدعم شعب لماوري باش تبقى التقافة ديالهوم حية وماتنداترش.
سيدي بوزينب
سيدي بوزينب جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 3711 واحد، على حسب لإحصاء لعام 2014.
اللوغات لأصلية دؤسطراليا
190px|تصغير|يسار|خاريطة ديال النيسبة دالناس اللي كاتهضر بوحدة من اللوغات لأصلية دؤسطراليا اللوغات لأصلية دؤسطراليا هي مابين 293 و363 لوغة كاتنتامي ل28 فاميلة داللوغات ولوغات منعازلة، كايهضرو بيها السكان لأصليين دؤسطراليا فلبلاد دؤسطراليا وفشي ݣزاير قراب منها. لعلاقة مابين هاد اللوغات مازال ماباينة دابا. اللوغات لأصلية دؤسطراليا كاتجمع فݣروپ كبير داللوغات كايتسمى "اللوغات لؤسطرالية" أولّا "فاميلة اللوغات لؤسطرالية" واخّا كاين باقي شك فلأصول ولعلاقات مابيناتهوم.
فاللخر ديال لقرن 18 كانو كتر من 250 ݣروپ جتيماعي أصلي وعدد بحالو ديال اللوغات ولمتغيرات. لوضعية ولمعريفة باللوغات لأصلية ليوما كايختالف بشكل كبير. بزاف ديال اللوغات نقارضو بسباب الدخول ديال لمجتمع دلمستعميرين على التقافة لأصلية. للبعض ديال هاد اللوغات غير شوية ديال لقواعد ولكلمات هوما اللي مقيّدين. فلبدية ديال لقرن 21، غير شي 150 لوغة هي اللي كاتستعمل يوميا، ولأغلبية ديالهوم كاينين فخطر. ف2020، 90 فلمية ديال كتر من 100 لوغة اللي بقاو كايتعتابو كاينين فخطر. 13 لوغة منهوم باقا كاتدوز للدراري. اللوغات اللي نجاو كاينين فلبلايص اللي معزولين بزاف.
كايبان باللي قبل مايجيو لأوروپيين لؤسطراليا، كانو شي 250 لوغة اللي كولّا وحدة فيهوم كايهضر بيها مابين 3000 و4000 واحد. عدد كبير ديال هاد اللوغات تمحا من لوجود غير عقود من مورا ماطرا التفاعول مع لمستعميرين، كيفما لحالة ديال السكان لأصليين دطازمانيا، اللي هوما ميتال ديال ليبادة لإتنية. طازمانيا تفرقات على ؤسطراليا من مورا لعصر لجليدي فاش داب التلج، وبقاو الناس محصورين تما على لعالام كتر من 12 ألف عام. ستنتجات لعاليمة داللوغات كلير باورن باللي كانو 12 لوغة طازمانية، وهاد اللوغات ماعندهومش علاقة (علأقل اللي كاتبان) معا اللوغات اللي فؤسطراليا. ف2017 تكتاشف تنشرات ديراسة كاتفتارض باللي إلا درسنا السميات ولحروف دالزيادة اللي كايجيو قبل منهوم، يمكن نوصلو لواحد اللوغة ؤسطرالية بديانية جايين منها ݣاع اللوغات لؤسطرالية لأصلية اللي كاينة ليوما تمّا. هاد اللوغة هادي غايكون تّهضر بيها هادي 12 ألف عام فالشمال دلبلاد.
دوري أبطال ؤروپا
تصغير|لكاس الرسمية د التشومپيونس ليڭ دوري أبطال ؤروپا ؤلا تشومبيونس ليݣ هيّا واحد لبطولة د كورة ف ؤروپا كاتنضم كل عام، و تأسسات عام 1955.
ميمونت نسلوان
ميمونت نسلوان (تزادت ف1949، سلوان - ) هي مغنية مغريبية كاتغنّي بتاريفيت. كبرات ففاميلة فيها بزاف دلخوت وماقدراتش تعلم تقرا وتكتب فلمسيد وماتعلماتش الدارجة. بدات كاتغني فلخمسينات مع عيالات دوارها فاش كاينو كابحصدو لغلة. من مورا مارجع محمد الخامس من لمنفى جا مخزني للدوار وݣال للعيالات (اللي مابيناتهوم ميمونت) باش يغنيو حيتاش كان نهار عيد. من تمّا بدات كاتغني مع إمديازن (الشعرا) فالنواحي ديال إقليم الناظور فلحفلات ولعراسات. تشهرات ميمونت نسلوان فالستينات وسجلات ألبوم ديالها فالدار البيضا. غنّات شي أغاني بالداريجة فالتمانينات من مورا ماتعلماتها من الدياسك ديال الشيخة الرميطي.
هواية د راديو
لأهداف ديالها
كاتحسن لعلاقات بين ناس ؤ شعوب د لعالام، ؤ كاتعاون باش يتبادلو تجاريب ؤ يعاونو إلا طرا شي مشكيل.
هاد لهواة ديال الراديو فايت ليهم عاونو ف بزاف ديال لكوارت طبيعية بحال لإعصار د لكاريبي ف 1989 والزلزال لي ضرب لجزائر ف 1980.
عادل رامي
عادل رامي (مزيود ف 27 دجنبر 1985) هو كوايري فرانساوي أصلو من لمغريب. ربح كاس لعالم د 2018 مع فرانسا.
آيت ورير
آيت ورير جماعة ترابية حضرية كاينة ف إقليم الحوز، جهة مراكش آسفي، ساكنين فيها 39108 واحد، على حسب لإحصاء لعام 2014.
بن مسيك
بن مسيك جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 131785 واحد، على حسب لإحصاء لعام 2014.
زرقات
زرقات جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 6691 واحد، على حسب لإحصاء لعام 2014.
يونس سكوري
يونس سكوري هوّا موهنديس دولة، ؤستاد جاميعي، سياسي ؤ لمودير لعام د حيزب لأصالة ؤ لمعاصرة. خدا لمنصب ديال وزير لإدماج لقتيصادي، لمقاولة صغيرة، شغل ؤ لكفاءات ف 7 أكتوبر 2021 ف لحوكومة د أخنوش.
دخل سّكوري لمرة لّولة ل مجلس نّواب ف 2011 معا لّيستة د شّباب. كان قبل من داكشي مستشار ديال وزير دّاخيلية مابين 2007 ؤ 2011.
يوشين أوكامي
يوشين أوكامي  (ب جاپونية 岡見 勇信، مزيود ف 21 يوليوز 1981) هوّا فنان د لمقاتلة جاپوني بدا لمسار لحتيرافي ديالو من 2002.
عبدالغاية السواهل
عبدالغاية السواهل جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 25817 واحد، على حسب لإحصاء لعام 2014.
آيير
آيير جماعة ترابية قروية كاينة ف إقليم آسفي، جهة مراكش آسفي، ساكنين فيها 27608 واحد، على حسب لإحصاء لعام 2014.
تسونامي
تصغير|[[زلزال و تسونامي لمحيط لهندي 2004|تسونامي لمحيط لهندي 2004 ف طايلاند]] تصغير|أنيماسيون د تسونامي تّسونامي (من جاپونية: 津波 ، معنى "مواج د مرصى" ) هو وحد مجمع د أمواج بسبب حركة كبيرة د ڤوليوم د ماء – عادة ف محيط ؤلا ضاية كبيرة – إما من زلزال، إنهيار أرضي ؤلا إنفجار بركاني.
ف ماء عميق، لأمواج د تسونامي عندو وحد پيريود (لوقت لّي كيفرّق بين كل قمة) د عشرات دقايق، وهوما كيمشيو بكتر من 800 كم/ساعة مع علو د غير شي ديسيميترات. ولكن مللي هوما كيوصلو لسّاحل، لپيريود و لسرعة ديالهم كينقص، بحق لعلو دالهم كيقدر يوصل لكتر من 30 م. ب هدي، لأمواج قدرو يكون مدمرا بزاف. التسونامي د عام 2004 ف لمحيط لهندي قتل كتر من 230,000 د نّاس ف 14 بلدان.
ثيوسيديدز، وحد توارخي يوناني قديم، كتب بلّي كان قدر يكون علاقة بين تّسونامي ؤ زلازل تحت مّاء، ولكن ما كانتشي كتر من لفهم ديال تّسونامي حتّا لقرن 20، ؤ باقي كاين بزاف لّي مشي معروف.
تحذيرات و توقعات
قبل وحد تسونامي، الماء قدر يرجع بعيد من لشطاي. الناس لّي كيشوفو هدا قدرو ينجى غير إلا كيمشيو لأرض عالي ؤلا طبقة عالية. ف عام 2004، وحد تلميدة نݣليزية، تيلي سميث، كان ف بحر د مايخاو ف طايلاند مع لوالدين ديالها، و ضنّات أن قدر يكون تسونامي حيتش تعلّمات عليهم ف درسها د جغرافيا من قبل. لوالدين ديالها حذروا لخرين قبل وصل لمواج، و بزاف د الناس تعتقو بسبابهم.
لبلاصات بخطر كبير ديال تسونامي كيكون عندو سيستيمات د تحذير من التسونامي باش يحذر الناس قبل كيوصل لمواج. لبلدان متلا كَسيتعملو الصفارات، ؤلا البلاكات لّي كيوريو طّريق د إخلاء.
مصر
ميصر ؤلا ميصرا (رسميا: جمهورية مصر العربية) هي واحد لبلاد جات فشمال إفريقيا, وهي بلاد عابرة ل لقارات, وفيها جيهة تابعة ل أقصى غرب آسيا (شبه ݣزيرة سينا). تيحدها من الشمال البحر لبيض لمتوسط، من لغرب ليبيا, من الشمال الشرقي فلسطين و إسرائيل, من الشرق لبحر لحمر, ومن لجنوب السودان. لعاصمة ديالها هي لقاهرة. لمساحة ديال مصر هي 1.010.408 كم², وتيسكنوا فيها تقريبا 100 د لمليون د الناس على حساب التقديرات د 2020. اللغة الرسمية فمصر هي لعربية.
بني بوشيبت
بني بوشيبت جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 9032 واحد، على حسب لإحصاء لعام 2014.
السويسي
سّويسي جماعة ترابية حضرية كاينة ف إقليم/عمالة رّباط، جهة رّباط سلا قنيطرة، ساكنين فيها 22675 واحد، على حسب لإحصاء لعام 2014.
إيلينا من أڤالور
إيلينا من أڤالور (ب نݣليزية:Elena of Avalor) مسلسل روسوم ثريدي ميريكاني من إنتاج ديزني تيليڤيشن أنيماشين، تعرض لمسلسل من 22 يوليوز عام 2016 حتال 23 غشت عام 2020 فقناة ديزني جونيور.
و داز المسلسل لأول مرة ف العالم العربي ف 29 أكتوبر عام 2016 ف قناة ديزني العربية.
لقصة
كيدوي المسلسل على مغامرات أول أميرة لاتينيا لديزني ، الأميرة إيلينا، الي كتحكم مملكة أڤالور بعدما ماتو واليديها على يد ساحر شرير سميتو شيريكي.
كدوز إيلينا فبزاف من المغامرات و الصعاب الي كتواجه شؤون الحكم و المملكة، ولكن إيلينا كتستاعن بصحابها الي غايعاونوها، الي هوما الساحر ماثيو، ولدو البحار نايومي، ختها إيزابيل، ولد عمها المستشار ستيبان بالإضافة لجدها وجداتها.
آݣافاي
آݣافاي جماعة ترابية قروية كاينة ف إقليم مراكش، جهة مراكش آسفي، ساكنين فيها 15452 واحد، على حسب لإحصاء لعام 2014.
ليتيفاقية لؤروپية ديال حقوق لإنسان
تصغير|[[تنبر ديال ؤكرانيا كيحتافل ب 60 عام على دكرى تّيفاقية حقوق لإنسان لؤروپية]] ليتيفاقية لؤروپية ديال حقوق لإنسان هي واحد لإتفاق بين دول لي داخلين ف لمجلس ديال ؤروپا، ولي لهدف ديالها هو لحماية ديال حقوق لإنسان. تدارت ف 4 نونبر 1950، ؤ تطبقات بشكل رسمي من 1953.
هاد لإتفاقية هي لباز ديال لمحكمة لؤروپية ديال حقوق لإنسان، و بناءً على لمادة 46 من هاد لإتفاقية، لمحكمة لؤروپية عندها سلطة قانونية قوية.
لمحكمة لؤروپية ديال حقوق لإنسان تقدر تقرر ف ڭاع شّكايات و لقضايا لي كاترفع ليها. إيلا شي مواطن ؤروپي حس بلي دولة ديالو نتاهكات ليه لحقوق ديالو، يقدر هاد لمواطن يمشي للمحكمة لؤروپية، و إيلا صدر شي قرار، خاص لحكومة ديال ديك دّولة تلتازم بيه.
لمدراسة لمرينية (سلا)
لمدراسة لمرينية د سلا، و لاّ لمدراسة د أبو لحسن لمريني، و لاّ لمدراسة د الطالعة هي مدراسة كاينة ف سلا أسسها السلطان أبو لحسن لمريني ف عام 1341.
إيساݣن
إيساݣن جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 17095 واحد، على حسب لإحصاء لعام 2014.
لمدراسة لمرينية (سلا)
كانت لمدراسة تاتقرّي لفقه و لآداب و اللغة لعربية و لفلسفة و الطب و شي صنعات. دازو منها بزاف د لعلما و الشيوخ بحال لسان الدين بن لخطيب و عبد الله مغيت و أحمد بنعاشر. لمدراسة لمرينية صغيرة فلمساحة، فيها غي 180 ميطرو، و لكن واحد لوقت كانو تيقرّيو فيها 100 أستاد دقّة وحدا.
حافضات لمدراسة لمرينية على لأصالة ديالها و تدارو عليها بزّاف د الترميمات و لإصلاحات ف وقت لإستعمار و مورا لإستقلال. دابا ما بقاتش لقراية ف لمدراسة لمرينية، اللي ولاّت متحف و أي واحد يقدر يدخل ليه (تمن الدخلة هو 10 د الدراهم).
توارݣة
توارݣة جماعة ترابية حضرية كاينة ف إقليم/عمالة رّباط، جهة رّباط سلا قنيطرة، ساكنين فيها 3932 واحد، على حسب لإحصاء لعام 2014.
كتامة
كتامة جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 17351 واحد، على حسب لإحصاء لعام 2014.
أبادو
أبادو جماعة ترابية قروية كاينة ف إقليم الحوز، جهة مراكش آسفي، ساكنين فيها 10602 واحد، على حسب لإحصاء لعام 2014.
حلاق درب الفقراء (فيلم)
لفيلم متلو فيه بزاف د لممثلين مغاربا مشهورين بحال محمد الحبشي، صلاح الدين بنموسى، عبد اللطيف الخمولي، مصطفى سلمات، و عمر شنبوط.
فاضمة عبي
فاضمة عبي (ماتت ف 2 أكتوبر 2020) كانت طبيبة مغريبية تادير العمليات ديال لجراحة. هي لمرا اللولا ف لمغريب اللي بدات تادير العمليات.
الزيادة
تزادت فاضمة ف واحد لقرية صغيرة حدا خنيفرة ف وسط لمغريب. عاشت ف ميدلت قبل ماتمشي ل مكناس باش تكمل قرايتها ف البتيدائي ف لمدرسة ديال لالة أمينة.
لخدمة
مشات فاضمة ف يوليو 1981 ل فرانسا باش تكمل قرايتها بعد ما قرات شويا ف التعليم العالي ف لمغريب. تما خدات ديبلوم ف التشريح و التوليد من مونبليي. تخصصات منبعد ف الجراحة العامة.
ف عام 1982 ولات أول طبيبة ديال الجراحة ف لمغريب وكرَّمها الملك لحسن التاني.
تشهرات ب التدريبات ديال الشباب خصوصا العيالات ف المغرب علا الخدمة ديال الطبيب و الجراحة.
لموت ديالها
كانت فاضمة مريضة ب السرطان و ماتت بسباب كوڤيد-19 ف 2 أكتوبر 2020.
ساعة في الجحيم (مسلسل)
ساعة ف لجحيم هوا مسلسل مغريبي دار ليه لإخراج ياسين فنان كايدوز على قناة لأولى من 2008، و وصل لجزء السادس فعام 2015، كولا حلقة تاضور على شخصية كادوز عليها ساعة وحدة عامرا بلمشاكل وصداعات و حياتو كاترون. السلسلة عرفات واحد نجاح كبير عند لمغاربا حيتاش كاتدوي على لمشاكل و لهموم لي كايعيشو لمجتمع لمغريبي، وحتى طريقة التصوير لي موخودا من السلسلات لميريكانيا لكبار. وخدات السلسلة بزاف د لجوائز.
مولاي أحمد الشريف
مولاي أحمد الشريف جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 9765 واحد، على حسب لإحصاء لعام 2014.
أباينو
أباينو جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 2422 واحد، على حسب لإحصاء لعام 2014.
بن معاشو
بن معاشو جماعة ترابية قروية كاينة ف إقليم/عمالة برشيد، جهة دّار لبيضا سطات، ساكنين فيها 8458 واحد، على حسب لإحصاء لعام 2014.
باب لمريسة
باب لمريسة جماعة ترابية حضرية كاينة ف إقليم/عمالة سلا، جهة رّباط سلا قنيطرة، ساكنين فيها 174934 واحد، على حسب لإحصاء لعام 2014.
سكان أصليين
200px|تصغير|يسار|[[السكان لأصليين دؤسطراليا عاشو فؤسطراليا من هادي شي 50 ألف عام]] السكان لأصليين كاتعني الناس اللولين اللي عاشو فشي بلاصة، وماشي لمهاجرين اللي جاو من بعد.
هاد الناس يقدرو يتوصفو بسميات بحال اللوالة، الشعوب لأصلية، الشعوب اللولين، لأمم اللولين. لأمم لمتحدة كاتفضّل لعيبارة سكان أصليين على هاد لوصاف لاخرين، حيتاش هادو عندهوم معنى سلبي. كاين تقديرات باللي كاين كتر من 5000 ݣروپ ديال السكّان لأصليين فلعالام.
السكان لأصليين غالبا عاشو أولّا مازال كايعيشو فترات ديال لعبودية أولّأ لمعاملة لخايبة ديال لمستعمرين. السكان لأصليين كانو مقموعين فلفترات ديال ليستيعمار. غالبا كانو لمستعمرين كايسرقو التروات ولأراضي ديالهوم، وغالبا كايكونو عبيد أولّأ كايتقتلو ݣاع.
بعض لمرّات السكان لأصليين كاينوضو لحرب باش يدافعو على لأرض، التاريخ ولحقوق ديالهوم باش مايضيعوش، كيمّا طرا لشعب لماوري معا لأوروپيين شحال هادي فحروب نيوزيلاندا ، من مورا ماسناو على معاهدة وايطانݣي اللي ماكانوش عارفين لمعنى ديالها.
شفشاون
شفشاون جماعة ترابية حضرية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 42577 واحد، على حسب لإحصاء لعام 2014.
تامساوت
تامساوت جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 13711 واحد، على حسب لإحصاء لعام 2014.
تاغزوت
تاغزوت جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 5132 واحد، على حسب لإحصاء لعام 2014.
ستراسبورݣ
تصغير|لموقع ديال ستراسبورݣ ف لخريطة ستراسبورݣ (ب ''') هي واحد لمدينة ف شرق ديال فرانسا قريبة من لحدود ديالها مع ألمانيا. هاد لمدينة ساكن فيها 275,000 واحد. ستراسبورݣ هي لي فيها لمجلس ديال أوروبا، و لمحكمة لأوروپية ديال حقوق لإنسان، و لبرلمان لأوروپي. بزاف ديال ناس كايعتابرو هاد لمدينة هي لعاصمة ديال ليتيحاد لؤروپي.
محمد لبسطاوي
محمد لبسطاوي (تزاد ف خريبݣة، 1 يناير 1954 - 17 ديسمبر 2014) ممتيل مغريبي، متل ف بزاف د لأفلام ولمسلسلات ولمسرحيات لمغريبية.
حياتو
تزاد لبسطاوي ف مدينة خريبݣة عام 1954، وتماك دوز طفولة ديالتو و تا شوية من شباب ديالو، من بعد مشا فبديا د تمانينات لطاليان  كعامل و مهاجر. و من بعد خمس سنين، قرر يرجع لمغريب، باش يدخل ميدان د التمتيل من زيرو ، و بدا لمشوار لفني ديالو فعام 1987 فاش لتاحق بفرقة مسرح ليوم، و من بعدها مع فرقة مسرة الشمس فعام 1995، وهي فرقة تصوبات مع محمد خيي ويوسف فاضل. و من بعد تشهر فأعمال دازت فتلفازا و لقات نجاح كبير بحال وجع تراب و علال لقلدة و جوق لعميين.
لموت ديالو
مات محمد لبسطاوي فصباح د نهار لاربعا 17 ديسمبر 2014 ف صبيطار لعسكري بالرباط و هوا فعمرو 60 عاماً، بعد ما تقاتل مع لمرض لي فيه حيت كان كايعاني من واحد لكلوى كانت منفوخا ليه و كتاشف هادشي غي بزهر فاش شارك لحملة د التبرع بالدم. و تدفن ف مقبرة الشهدا فلعاصمة الرباط بعد ما صلاو عليه لعاصر نهار لاربعا، و لموت ديالو ماكنش ساهل بنسبة لصحابو ف لخدمة ؤ لجمهور المغربي و خلا ليهم حزن كبير.
لمدينة لقديمة د سلا
لمدينة لقديمة د سلا معروفة باللي فيها بزاف د لبيبان و لأبراج و الزوايا و لأضرحة، و تقيّدات معلم تاريخي ف أكتوبر 1914 ف لوقت ديال السلطان مولاي يوسف.
لأبراج و لبيبان
تصغير|يسار|250px|<P ALIGN=center>لوحة تعريفية د السور د سلا. لمدينة لقديمة د سلا فيها بزاف د لبيبان و لأبراج، و اللي هي:
بن يعقوب
بن يعقوب جماعة ترابية قروية كاينة في إقليم طاطا، جهة سوس ماسة، ساكنين فيها 2900 نسمة، على حسب الإحصاء العام 2014.
مطال
مطال جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 9913 واحد، على حسب لإحصاء لعام 2014.
لمحكمة لأوروپية ديال حقوق لإنسان
لمجلس ديال أوروپا هو لي أسس هاد لمحكمة باش تكلف ب ݣاع الشكايات لي متعلقة ب حقوق لإنسان. وهاد لمحكمة كاتعتامد ف لخدمة ديالها على ليتيفاقية لأوروپية ديال حقوق لإنسان.
لمحكمة عندها 7 ديال لقضاة، ولكن فاش كاتكون شي قضية كبيرة تايولي لعدد ديالهم 21، وتايكونو جايين من جميع دول لي داخلين ف لمجلس ديال أوروپا. ليوم كاينين 47 دولة ف لمجلس ديال أوروپا. كل دولة فيهم يمكن يكون منها واحد من لقضاة، ولكن هاد لقضاة كايخدمو لصالح لمحكمة ماشي لصالح دول ديالهم.
لمحكمة لأوروپية ديال حقوق لإنسان دارت بزاف ديال لبروتوكولات، متلا، لبروتوكول 2 ديال لحق ف تعليم، و لبروتوكول 12 ضد ݣاع لأنواع د لعنصرية، ولبروتوكول 13ديال إلغاء عقوبة لإعدام. لبروتوكولات هي مجموعة د لقوانين لي خاص ݣاع دول تلتازم بيهم.
يهودية
تصغير|يسار|250px|<P ALIGN=center>طرف ديال التوراة. ليهودية ولا دين ليهود هو دين ابراهيمي توحيدي، تيتسماو الناس اللي تيآمنو بيه يهود. الساس ديال ليهودية هو التعاليم ديال لكتاب ديال التوراة واللي كيآمنو ليهود باللي نزلات على النبي موسى. كاين كتوبا خرين تاهوما مهمين لليهودية بحال التناخ والتلمود ولمدراش.
التناخ
هو لكتاب لمقدس لول ف ليستة ديال لكتوب دينية ديال ليهود وحتى المسيحيين. وفيه بيبان منها:
بدات أول هضرة على ليهودية هادي 3500 عام، وكاين اللي تيقول باللي هي أقدم دين تيآمن بإله واحد. ليهودية هي عاشر أكبر دين فلعالم من الناحية د الناس اللي تيتبعوها، واللي هوما مقدًرين يكونو ما بين 14.5 و 17.4 مليون د الناس.
لمدارس اللي تاتقرًا فيها التوراة سميتها تلمود توراة و كاينة فبزاف د لبلايص فلعالم.
إسرائيل
هي لبلاد لوحيدة لي تعتبر راسها دولة يهودية وجمعت يهود ديال لعالم فعام 1948.
لمغريب
كاينين مغاربة بزاف لي ديانتهم هي ليهودية ومن زمان بعيد وهوما يشكلو عنصر مهم فلبلاد. وهوما معروفين بليقتيصاد وتيجارا. وموجودين فمدون بشكل كبير بحال مدينت صويرة (موݣادور).
ياسير الزناڭي
ياسير الزناڭي (بالفرونصي: Yassir Zenagui) مزيود ف 1970 ف طانجة. هو سياسي، ؤ مهندس ؤ رجل أعمال (businessman) مغربي. كان وزير السياحة ؤ الصنعة التقليدية من يناير 2010 حتال دجنبر 2011 ف الحكومة د عباس لفاسي. ب ما أنه ما كان منتامي ل حتى شي حزب، فا قرر يلتاحق ب حزب التجمع الوطني د لأحرار. ف 6 دجنبر 2011، عينو الملك محمد السادس مستشار د الديوان الملكي.
القراية
ياسير الزناڭي كمل القراية الجامعية ديالو ف المدرسة العالية د لانفورماتيط إليكطرونيك ؤطوماتيك École Supérieure d’Informatique Electronique Automatique ف پاري اللي تخرّج منها كا مهندس ؤ خدا منها ديپلوم فالهندسة د لانفورماتيك فالتخصص د الدكا الصطيناعي ف 1995. من بعدها غادي يشارك ف مشروع بحتي فالابو د الشكال ؤ الدكا الصطيناعي Le LAboratoire FORmes et Intelligence Artificielle (LAFORIA) اللي هو عبارة على مركز وطني د البحت فالدكا الصطيناعي.
الكاريير
ياسير الزناڭي بدا الكاريير ديالو مع صوصييطّي جينيرال Société Générale (پاري) كا مهندس د الفينونص (الموديليزاصيو الماطية د المنتوجات المديريڤيا ب فائدة). موراها ولّى تريدر د المنتوجات المديريڤيا. شد المنصب د نايب الرايس ؤ مدير مكلّف د لاكتيڤيطّي د التريدين ف بنكة الاستسمار د صوصييطّي جينيرال Société générale investment banking ف لندن. موراها غادي يتعيّن مدير د التحكيم ف التريدين د المنتوجات المديريڤيا الفينونص العالمية Trading Arbitrage Produits dérivés Global Finance فالدويتشا بانك Deutsche Bank ف لندن. هو عاوتاني الفونضاطّور ؤ المدير د ڭروپ صيينا SIENNA GROUP ف لندن - صندوق د لاستتمار فالسياحة - بغرض المعاونة فالدينامية القتيصادية بينات المغريب ؤ البلاصة الفينونصية د لوندن.
ياسير الزناڭي خدا ب صيفتو وزير د السياحة "الجائزة الدولية 2010 د السطراطيجي ؤ ليبداع" على ود التصاويب ديالو ل الرؤية د 2020 د السياحة فالمغريب.
الحياة السياسية
ياسير الزناڭي بدا الحياة السياسية ديالو كا لامنتامي ؤ من بعد غادي يقرر يلتاحق ب حزب التجمع الوطني د لأحرار. ف يناير 2010 غادي يعينو الملك كا وزير د السياحة ؤ الصنعة التقليدية فالحكومة د عباس الفاسي الفهري. غايبقى فالمنصب ديالو ل مدة عامين كاملين حتال دجنبر 2011. ف 6 دجنبر 2011، الملك محمد السادس غادي يعيّنو مستشار د الديوان الملكي. المنصب اللي غايبقا فيه حتال دابا ؤ غايرافق الملك ف بزاف د الجولات الديپلوماسية برا المغريب.
لعيايدة
لعيايدة جماعة ترابية حضرية كاينة ف إقليم/عمالة سلا، جهة رّباط سلا قنيطرة، ساكنين فيها 151951 واحد، على حسب لإحصاء لعام 2014.
لمارستان لقديم (سلا)
تصغير|يسار|250px|<P ALIGN=center>الدخلة د لمارستان. تصغير|يسار|250px|<P ALIGN=center>الزنقة د لمارستان ف 1950. لمارستان لقديم د سلا، و لاّ لمدراسة لبوعنانية، اللي معروف تا بفندف أسكور، ولاّ دار لقاضي، كانت مدرسة طبيّة ف سلا ف لمغريب. تبنا لمارستان ف وقت لمرينيين ف لوسط د لقرن 14، و كان واجد ف 1345. فاللول ملّي تبنا لمارستان كان مدراسة دينية، و موراها مارستان، و مبعد فندق ، و ف اللّخر ولاّ متحف د لموسيقا التقليدية. لمارستان داخل فاللائحة ديال الترات لوطني ديال لمغريب بظهير ديال 2 دجنبر 1924.
لأصل د السمية
لأصل ديال لكلمة د مارستان هي من لفارسية، و تاتعني السبيطار.
التاريخ
تبنا لمارستان ديال سلا ف وقت السلطان لمريني بوعنان فارس (و عليها تيتسمّا تا لمدراسة لبوعنانية)، و كمل لبني ديالو ف وقت ولدو أبو لحسن بن عتمان ف 1345. لمارستان، مع الجامع لكبير و لمدراسة لمرينية، غادي يردّو سلا مركز تقافي كانو تيجيولو لعولما من لأندلس و من الشرق.
من مورا ما طاحت الدولة لمرينية ولاّ لمارستان فندق (كانت سميتو أسكور )، و من بعد محكمة شرعية ف لوقت د الربعينيات، و عليها تسمّا دار لقاضي.
أطياميم
أطياميم جماعة ترابية قروية كاينة ف إقليم اليوسفية، جهة مراكش آسفي، ساكنين فيها 7020 واحد، على حسب لإحصاء لعام 2014.
أحلاف
أحلاف جماعة ترابية قروية كاينة ف إقليم/عمالة بنسليمان، جهة دّار لبيضا سطات، ساكنين فيها 11451 واحد، على حسب لإحصاء لعام 2014.
تيران لبشير
تيران لبشير أولا صطاد لمحمدية هو تيران كاين فمدينة لمحمدية لمغريبية. كيستقبل هاد الصطاد اللي كايهز 30.000 متفريج لميتشان ديال شباب المحمدية. تسمى هاد التيران على واحد لكوايري قديم فلفرقة. ستقبل هاد التيران فأبريل عام 2019 ماتش ديال اللعابة لقدام دلفرقة ضد لكوايرة لقدام ديال لبارصة. هاد لماطش سالا بتعادول 2-2.
باب تازة
باب تازة جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 28692 واحد، على حسب لإحصاء لعام 2014.
مطران
مطران جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 10580 واحد، على حسب لإحصاء لعام 2014.
سيدي بوقنادل
سيدي بوقنادل جماعة ترابية حضرية كاينة ف إقليم/عمالة سلا، جهة رّباط سلا قنيطرة، ساكنين فيها 24841 واحد، على حسب لإحصاء لعام 2014.
بنسليمان
بنسليمان جماعة ترابية حضرية كاينة ف إقليم/عمالة بنسليمان، جهة دّار لبيضا سطات، ساكنين فيها 56138 واحد، على حسب لإحصاء لعام 2014.
السهول
سّهول جماعة ترابية قروية كاينة ف إقليم/عمالة سلا، جهة رّباط سلا قنيطرة، ساكنين فيها 19915 واحد، على حسب لإحصاء لعام 2014.
عامر
عامر جماعة ترابية قروية كاينة ف إقليم/عمالة سلا، جهة رّباط سلا قنيطرة، ساكنين فيها 45604 واحد، على حسب لإحصاء لعام 2014.
صباح (وقت)
تصغير|280px|الصباح، غير عاد [[شروق|طلعات الشمش فواحد لفيرمة فناميبيا. التصويرة تخادت ف2014.]] الصباح أولا النبّوري هو وقت ديال ليوم اللي كايشد من الشروق حتال الضهر. ماكاينش وقت محدد لفوقاش كايبدا الصباح (نفس لحاجة لعشية أولا الليل)، حيتاش هاد التعريف كايختالف على حساب كيفاش كولا واحد عايش حياتو وشحال دالساعات ديال ضو النهار كاينين فليوم لكولّا وقيتة فلعام. واخا هاكاك الصباح كايسالي إلزاميا وقت الضهر، ومن تما كاتبدا لفترة ديال مورا الضهر. كاينة ناس خرا كاتعرف الصباح بلّي كايبدا من وسط الليل وكايسالي فالضهر. الصباح كايسبق مورا الضهر، لعشية والليل فالتسلسول ديال ليوم، وفلأصل هاد لكلمة كاتعني الشروق.
بني دركول
بني دركول جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 14779 واحد، على حسب لإحصاء لعام 2014.
صباح (وقت)
ليستيعمال فالتقافة
الصباح عند بعض الناس هو لوقت اللي كايجي من مورا لفياق ديالهوم، فأي وقت ماكايهمش. لمعنى ديال لكلمة دالصباح جاي من لينتيشار لكبير ديال التريسينتي والضو، وليستيقلال ديال الناس على الضو الطبيعي ديال الشمش.
لعيلم دلجينات
بنادم فالصباح كايقدر يكون إما مجهد وناشط أولا عيّان ومهلوك. هاد لقدرة ديال لواحد باش إيفيق ناشط إقدر يكون كايأتر فيها واحد لجين سميتو "پيريود 3 (Period 3)". هاد لجين كايجي فجوج شكال: إما طويل أولا قصير. هاد لجين كايأتر على واش الناس كاتبغي الصباح أولا لعشية. الناس اللي عندهوم الشكل الطويل كايعجبهوم الصباح. أما هادوك اللي عندهوم النوع لقصير كايفضلو لعشية.
بني فغلوم
بني فغلوم جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 10378 واحد، على حسب لإحصاء لعام 2014.
متوح
متوح جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 25856 واحد، على حسب لإحصاء لعام 2014.
تاموروت
تاموروت جماعة ترابية قروية كاينة ف إقليم شفشاون، جهة طنجة تطوان الحسيمة، ساكنين فيها 26748 واحد، على حسب لإحصاء لعام 2014.
أحدات
أهم حادات طرا ف جماعة تاموروت ف لعقود لّخرة هوّا لحاديتة ديال ريان لي طاح ف بير لعمق ديالو 32 ميترو، ؤ لعرض ديالو قل من 30 سانتيم، ف موضع معروف ب تربة ماشي مستاقرة، شّي لي صعّب لوصول ليه ؤ لإنقاد ديالو. لمجهودات د فراقي د لإنقاد لي تابعة ل لوقاية لمدنية لمغريبية بقات خدامة من داك لوقت حتا قدرو يخرجوه ف 5 فبراير، ولاكين كان متوفي.
دار لݣداري
دار لݣداري جماعة ترابية حضرية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 6643 واحد، على حسب لإحصاء لعام 2014.
بني خلوݣ
بني خلوݣ جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 12930 واحد، على حسب لإحصاء لعام 2014.
بني صالح
بني صالح جماعة ترابية قروية كاينة ف إقليم شفشاون، جهة طنجة تطوان الحسيمة، ساكنين فيها 11347 واحد، على حسب لإحصاء لعام 2014.
أبراهام سرفاتي
أبراهام سرفاتي، تولد فـ16 يناير 1926 فدارلبيضا ؤمات فـ18 نونبر 2010 ف مراكش، كان مناضل سياسي مغريبي.
حياتو
تولد أبراهام فـ 1926 فوسط عائيلة يهودية مغريبية أصلها من طانجا، ؤبدا لمسيرة ديالو فسياسة ف فبراير 1944 ملي دخل لشبيبة شيوعيين لمغاربة، ؤموراها فـ1945 فحيزب شيوعي لفرانصاوي.
خدا ديپلوم من لمدرسة لوطنية لعليا د لمناجم فباريز فـ1949، وفنفس لعام دخل حيزب شيوعي لمغريبي. بسباب لأنشطة ديالو، فـ1952 نفاتو لحوكومة د لحماية لفرانصا هو وختو إڤلين حتال 1956، حيت بنسبة ليها هو ماشي مغريبي والاكين برازيلي. بات أبراهام عاش فلبرازيل 17 لعام قبل ما يرجع للمغريب فـ1923.
مور ستيقلال، خدم سرفاتي كمكلف بمهمة فوزارة لقتيصاد (1957-1960) ؤ مدير ديال لبحت وتطوير ف لمكتب لوطني د لفوسفاط بين 1960 ؤ1968، والاكين جراو عليه من هاد لخدما حيت تضامن معا لعمال د لمناجم ف لإضراب ديالهم بين 1968 ؤ1972.
فـ1970، سرفاتي خرج من لحيزب شيوعي ؤعاون باش تحل لمنضمة لماركسية لينينية إلى لأمام. فيناير 1972 تشد لمرة لولا ؤتعدب، قبل مايطلقوه مورما ناضو موضاهارات طلابية. فداك لوقت لي كان سرفاتي محضي بسباب نشاط ديالو، تخبا فمارس 1972 هو ؤواحد من صحابو، عبدلطيف زروال، عند واحد لؤستادة د لفرانصاوية كريستين دوغ لي عاوناتهوم بجوج.
من بعد شهورا ديال تخبية، أبراهام سرفاتي ؤعبدلطيف زروال تشدو عاوتاني فـ1974 فدرب مولاي شريف، زروال موراها غبروه ؤماعاودش بان. فأكتوبر 1977، تحكم عليه هو ؤخمسا خرين ب لمؤبد بتهمة تهديد أمن دولة، والاكين غالبا سباب لحقيقي هو لموقف ديالو من لقضية ديال صحرا؛ بقا مشدود ف لحبس د لقنيطرة تقريبان 17 لعام حتا عفا عليه لماليك فـ13 شتنبر 1991.
نيشان مورما خرج من لحبس، سلطات صيفطاتو لفرانصا حيت بنسبة ليها هو ماشي مواطن مغريبي والاكين برازيلي، عاش تما هو ؤمراتو كريستين دوغ لي تزوج بها ف لحبس فـ1986، حتال شتنبر 1999 ملي رجع للمغريب ؤردو ليه لپاسپور ديالو.
مات أبراهام سرفاتي نهار 18 نونبر 2010 فواحد لكلينيك فمراكش، ؤتدفن ف لمقبرة ليهودية ديال دار لبيضا.
دردارة
دردارة جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 11547 واحد، على حسب لإحصاء لعام 2014.
شخصيات ديال شينݣيكي نو كيوجين
لمانݣا ديال شينݣيكي نو كيوجين فيه عدد كبير ديال شّخصيات لّي ختارعها هاجيمي إيساياما. أغلبية ديال هاد شّخصيات عندها سميات ؤروپية، سيرتو ألمانية. كاينين ستيتناءات بحال ميكاسا لّي سميتها جاپونية، ؤ جون Jean لّي سميتو فرانساوية.
لعمالقة
كاينين 9 د لعمالقة دّكيّين لّي بقاو لإلديين كيتناقلوهم من جيل ل جيل. هاد لعمالقة ب تسعود كولهم ف لأصل كيرجعو ل لعملاق لأصلي لّي كان عند إيمير فريتز لّي هيّا أول إيلدية كانت عندها لقدرة باش تّحوّل ل عملاق. من غير هاد تّسعود، جميع لإلديين عندهم لقدرة باش يتحولو ل عمالقة زومبي، يعني ماعندهومش وعي عالي ؤ ماكيقدروش يقاومو رّغبة ديالهم باش ياكلو بنادم. يلا عملاق زومبي كلا شخص عندو لقدرة ديال عملاق دكي، داك لعملاق زّومبي كاياخد ديك لقدرة، ؤ كيولي قادر يرجع ل لحالة لبشرية ديالو. لفاميلة د أكرمان هوما واقيلا لستيتناء لوحيد من بين لإلديين لّي مايقدروش يتحولو ل عمالقة زومبي، حيت ديجا عندهم قدرة ديال لعمالقة ف شّكل لبشري ديالهم.
مصطفى حجي
مصطفى حجي (تزاد ف إيفران لأطلس صّغير ف 16 نونبر 1971) كان كوايري مغريبي و دابا خدام كادر تقني مع لجاميعة لملكية لمغريبية د لكورة معا لمونتخبات لوطنية.
مصطفى حجي لعب معا لمونتاخاب 64 ماتش (ماركا فيهوم 12 لبيت) بين 1993 و 2002 و شارك ف جوج كيسان د لعالم معا لمغريب ف 94 و 98.
مصطفى حجي كان تختار أحسن لاعب إفريقي ف 1998 و حطاتو لكاف ف ليستا ديال اساطير لكورة لإفريقية ف 2011.
حياتو
مصطفى هاجر معا عائيلتو ل فرانسا فاش كانت عندو عشر سنين و عاشو ف لّول ف سانتيتيان و من بعد ف كروتزفالد ف شّمال شّرقي د فرانسا. مصطفى تفورما ف لكلوب د نانسي و فيه بدا لكاريير پروفيسيونيل ديالو ف 1992. ف ديك لعام بان مزيان و عيطولو فرانسا و لمغريب باش يلعب ف لمونتاخبات ديالهوم ف نفس لفترة، و ختار مصطفى يلعب مع لمغريب و هاد لقرار كان خلقليه مشاكيل مع فرقتو ف فرانسا.
أول ماتش ديالو كان صعيب بزاف حيت كان هو آخر ماتش د لإقصائيات د كاس لعالم 94 ضد زامبيا. عبد الله بليندا، لمدرب د لمونتاخاب ديك لوقت، دخلو رسمي من لّول و دار ماتش كبير
مصطفى بان مزيان و من ديك لماتش ولا من ركايز د لمونتاخاب د لمغريب ف تّسعينات.
مصطفى شارك ف لمونديال د 94 و كان هو لّي پاصا لكورة د لبيت د حسن ناضير ضد هولندا، ف 98 كان دار كاس عالم تاريخية و كان ماركا بيت واعر ضد نّرويج ف أول ماتش. من أهم لبيوتة ديالو مع لمونتاخاب كان لبيت لّي ماركاه ب سيزو ضد ميصر ف كاس إفريقيا 98.
بني هلال
بني هلال جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 17843 واحد، على حسب لإحصاء لعام 2014.
فيفي
فيفي جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 8076 واحد، على حسب لإحصاء لعام 2014.
جرف لملحة
جرف لملحة جماعة ترابية حضرية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 28671 واحد، على حسب لإحصاء لعام 2014.
الله يحفض نيوزيلاندا
الله يحفض نيوزيلاندا (بالنݣليزية: God Defend New Zealand، بلوغة شعب لماوري: Aotearoa، نيوزيلاندا) هو لعنوان ديال النشيد لوطني تاع بلاد نيوزيلاندا. هاد النشيد كان فلأصل قصيدة كتبها طوماس براكن فالسبعينات ديال لقرن 19 وركّب ليه جون جوزيف وودز التلحين فمسابقة اللي ربح فيها 10 ديال لݣينيات (فلوس قدام ديال لمملكة لمتحدة). عامين من بعد كتب طوماس هنري سميت النوسخة ديال لوغة لماوري. تعتامد النشيد ف1977.
أحمد البهجة
أحمد لبهجة (خلاق ف مراكش ف 6 دجنبر 1970) كان كوايري مغريبي كايلعب مهاجم ومن بعد ما سالا لكورة خدم مدرب. من أحسن لحرايفيا د لكورة لّي عرفهوم لمغريب، كان معروف ب سّتيل د لّعب ديالو لّي فيه لفراجة و كان عندو كاراكطير ديالو بوحدو وسط تّيران و برا تّيران. هو ولد مراكش و بدا لكاريير ديالو ف لكوكاب لّي دّا ممعاهوم لبوطولة و لكاس قبل ما يمشي يحتارف ف سعودية لّي تألق فيها مع تّيحاد جدة و نّصر سّعودي. كان لاعب دولي ف لمونتاخاب و شارك معاه ف كاس لعالم 1994 لّي دار فيه ماتشات واعرين بزاف و ب دّات ضد بلجيكا و سّعودية.
لغدير
لغدير جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 7284 واحد، على حسب لإحصاء لعام 2014.
بني يخلف
بني يخلف جماعة ترابية قروية كاينة ف إقليم/عمالة لمحمدية، جهة دّار لبيضا سطات، ساكنين فيها 48338 واحد، على حسب لإحصاء لعام 2014.
بني ياݣرين
بني ياݣرين جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 13031 واحد، على حسب لإحصاء لعام 2014.
ؤروپا
ؤروپا (ولّا يوروپا) هي واحد لقارة ملاصقة مع أسيا من جوج جيهات: جبال ديال لأورال ف روسيا، و مضيق لبوسفور ف تركيا.
ؤروپا ضاير بيها لما من تلتجوايه. ف لغرب لمحيط لأطلسي، من شمال لمحيط لقطبي شمالي، ومن لجنوب لبحر لبيض لمتوسط.
كاينين فلقليلة 43 دولة فؤروپا، بزاف منهوم داخلين ف ليتيحاد لأوروبي.
التيساع ديال ؤروپا فيه 10,180,000 كيلوميطر كاري، لي هي 2% ديال التيساع دلارض، و 6.8% ايلا ماحسبناش لبحورا.
ف 2017، ناس لي عايشين ف ؤروپا وصل لعداد ديالهوم ل 510 مليون.
لاصل ديال سمية
ؤروپا تسمات على واحد لميرة ف لميطولوجيا ليونانية سميتها يوروپا. لخبّيرة كاتقول بلي زيوس خطف يوروپا و داها لݣزيرة سميتها كريت، وتما ولات لواليدة ديال لملك مينوس.
كلمة يوروپا تخدّمات من بعد باش توصف ليونان، ومنبعد ؤروپا كاملة.
لجو
لجو فؤروپا تايكون بارد فوقت شتا ومعتادل فشياطة دلوقيتات د لعام.
سياسة
لبلدان لي عندهم لأراضي ديالهم ولا طرف منها، ولا مرتابطين تقافيا ب ؤروپا بيهم 51 (علا حساب لحدود لجغرافية لي محددة):
ليتيحاد لأوروبي
ليتيحاد لأوروبي هو واحد لمجموعة ديال 27 دولة. هاد دول تافقو بيناتهم يديرو واحد لقانون مشترك، و بتالي يمكن لأي مواطن أوروبي يمشي لأي دولة كاينة ف ليتيحاد ويعتابرها بحال بلادو. 19 دولة من ليتيحاد عندهم نفس لعملة: لأورو.
تانقوب
تانقوب جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 9236 واحد، على حسب لإحصاء لعام 2014.
ؤ فورتونا
تصغير|399x399بك|تصويرة د النّص دّوريجين ديال لمخطوطة د كارمينا بورانا ؤ فورتونا (ب لّاتينية: O Fortuna زعما: وا زهري) هي واحد لقصيدة لاتينية من لقرون لوسطانية تكتبات ف لقرن 13. طرف من لكوليسيون لي سميها كارمينا بورانا.
ف 1935 لملحن لألماني كارل ؤرف زادها ف لكانطاطا ديالو كارمينا بورانا. و دازت أول مرة ف لأوپيرا د فرانكفورت نهار 8 ف شهر 6 عام 1937.
مشرع بلقصيري
مشرع بلقصيري جماعة ترابية حضرية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 31434 واحد، على حسب لإحصاء لعام 2014.
ليزبيانة
لّيزبيانة هي لمرا لمتلية، يعني لمرا لي عندها ميول جنسية ل عيالات، وماشي ل رجال. كلمة ليزبيانة أصلها من ليونانية (Λέσβος) كتنطق ليصبوص، لي هي واحد لجزيرة ف ليونان. واحد شاعرة يونانية سميتها صافو كانت ساكنة ف ديك لجزيرة، وكانت كاتكتب شعر رومنسي لي لأغلبية ديالو كان موجه ل عيالات، ف من هنا جات هاد سمية ديال ليزبيانة.
ليزبيانات و لفيمينيزم
ليزبيانات كانو داخلين ف لحركة ديال ل فيمينيزم مني يالاه بدات. لفيمينيزم هي مجموعة من لحركات سياسية و لإجتماعية لي كدافع على لحقوق ديال لعيالات. ولكن وقع واحد صراع بين لفيمينيست لي هوما ليزبيانات ولفيمينيست لي هوما مغايرات (بدلو سّيكس ديالهوم) ف ستينات وسبعينات. لفيمينيست لي مغايرات قالو بلي ليزبيانات ماكانش قابلهم ل مجتمع، و ب تالي لوجود ديالهم داخل لفيمينيزم غايضر ب هاد لحركة. هاد صراع ليوم مابقاش كيما لول حيتاش لمجتمع بدا كايتقبل مجتمع لميم كاملو.
ليزبيانات كا عائلة
بزاف ديال لكوپلات لي ليزبيانات كايبغيو يكونو عندهم ولاد ديالهم باش يربيوهم. هاد لكوپلات بعض لمرات كايديرو تبني. ولكن ف بعض لبلايص ف لعالم ما مسموحش فيها ل مجتمع لميم يدير تبني. بعض لكوپلات تايكونو عندهم ولاد بيولوجيين. كايتبرع واحد راجل ب لماني ديالو، و كايديرو تخصيب صيناعي.
سعيد التغماوي
سعيد التغماوي (تزاد ف 19 يوليو 1973)، ممتيل و كاتب سيناريو مغريبي (و عندو لجنسية لفرنساوية و لميريكانية)  من أهم لأدوار لي متل كانت فعام 1995 ف لفيلم لفرنسي "لكره" La Haine لي دار ليه لإخراج لمخرج لفرنساوي ماتيو كاصوڤيتش. التغماوي شارك ف بزاف د لأفلام ب نݣليزية، منهم فيلم تلاتة ملوك (1999) لي كان فيه دور لملازم سعيد، و شخصية عمر ف فيلم خائن.
حياتو
تزاد سعيد التغماوي ف نواحي د سين سان دوني، وسط عائلة كبيرة حيتاش كان عندو سبعة د لخوت، و بضبط ربعا لخوت و تلاتة لخواتات. كانو والديه مهاجرين مغاربا و أصولهم أمازيغية ف مدينة الصويرة. خرج من لقرايا بكري باش يولي بوكسور، و نجح باش ياخد لمركز التاني ف لوزن ديالو ف فرانسا.
مشا فعام 1999 لمريكان. و ف عام 2008، و شد الجنسية لميريكانية.
بنݣرير
بنݣرير جماعة ترابية حضرية كاينة ف إقليم الرحامنة، جهة مراكش آسفي، ساكنين فيها 88538 واحد، على حسب لإحصاء لعام 2014.
بني حمد لغربية
بني حمد لغربية جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 12978 واحد، على حسب لإحصاء لعام 2014.
بني حمد الشرقية
بني حمد الشرقية جماعة ترابية قروية كاينة ف إقليم/عمالة إقليم شفشاون، جهة طنجة تطوان الحسيمة، ساكنين فيها 12866 واحد، على حسب لإحصاء لعام 2014.
رمضان
تصغير|تصاور د لحوايج اللي مربوطة عنا مع رمضان
رْمْضان هو شّهر تّاسع ف شّهورا لهيجرية ف لإسلام، ؤ هو شهر مميز عند لمسلمين حيت كي صومو فيه ؤ كيحاولو ما فجهدهم باش يديرو لخير ؤ يصدّقو علا لفوقارا ؤ لمساكين، و ؤ كيجي موراه مباشرة لعيد صّغير.
تصنيف ديال شّهر
شهر من شهورا لهجرية، ؤ تيجي من بعد شعبان، ؤ كيسالي يا إما ف 29 ؤلا 30، يلا كان لقمر ف مرحلة لهلال ف 29 من شهر كيسالي فيه، ؤ يلا جا ف ليوم 30 هيسالي ف لخَّرْ.
شهر إسلامي، عندو مْكانة خاصة عند لمسلمين.
طقوس شّهر
كيتعملو بزاف ديال لحوايج لّي داخلين ف نطاق ديانة لإسلامية، ؤ من طّقوس دّينية ف هاد شّهر:
طقوس لمغاربة فرمضان
الطابلة ديال لمغاربة لمسلمين فرمضان ضروري مايكون فيها لحريرة و شباكية و ماكلات خرة.
صافو
صافو هي واحد شّاعيرة يونانية قديمة. تولدات تقريبا ف 630 قبل لميلاد، ف جزيرة سميتها ليزبوس. صافو كتبات تقريبا 10000 بيت ديال شعر، ولكن لي وصلنا منها هو 650 بيت. وحتا لمعلومات على حياتها قلال بزاف.
شعر ديال صافو كايركز على رومنسية، و لوصف ديال لعلاقات لجنسية بين لعيالات.
حياتها
لعائلة ديال صافو ما معروفاش، ولكن بعض لمراجع تايقولو بلي لأم ديالها سميتها كليس. أما ب نسبة ل لأب ديالها ف كاينين 7 ديال لأسماء مختالفة ف لمراجع لقديمة. واحد لقصة كاتقول بلي بات صافو مات فاش كانت هي مازال صغيرة. صافو عندها 3 ديال لخوت حسب واحد لقصيدة ديالها تكتاشفات ف 2014
شّيعر ديالها
أغلب شّعر ديال صافو كايركّز على لحب بين لعيالات ، ولكن كتبات بعض لقصائد على لعائلة، وبعض لأغاني ديال لعراسات.
بهية محتسين
بهية محتسين (خلاقت ف لمحمدية ف 23 غشت 1979) لعايبية د تّينيس مغريبية. هي أول مغريبية وصلات ل طّوپ 150 ف لعالم ف 2002، فاش وصلات ل تّرتيب 149 ف لعالم. ف دّوبل كان أحسن ترتيب ديالها 143 (تا هو ف 2002).
بهية لعبات تّينيس ف لمستوى پرو بين 1999 و 2007.
بهية كانت أهم لاعبة د لمنتخب لوطني لمغريبي ف ل فيد كاپ و ربّحات لمغريب بزاف د لميداليات دهبية ف تّورنوات لجهويين ب حيت دات 6 د لمرات دّهبية د لألعاب لعربية و كانت دات لميدالية دّهبية د لألعاب لمتوسطية 2001.
قنيطرة
تصغير|يسار|300px|تصويرة د لكورنيش د قنيطرة قنيطرة (كانت سميتها فعهد لحماية د فرانسا للمغريب پور ليوطي، ب لفرونصي Port Lyautey) هي مدينة مغربية، كتطل على لمحيط لأطلسي، بعيدة ب 40 كلم على العاصمة الرباط من جيهة الشمال.
لقنيطرة وحدة من أهم المدن د المملكة، ساكيننها تقريبا 400 الف دالبشار. بناوها الفرانصيس وبناو فيها ميريكان من بعد الحرب العالمية التانية قاعدة ديال المارينز (لاباز). مزال باقي فيها بزاف د لآتار ديال لفرانصيس وميريكان، متلا البيران و القهاوي والسينيمات واخا بزاف منهوم تهدمو وطلعو فبلاصتهم العمارات. ماشي بعيد من قصبة مهدية كاين القبر ديال الجندي المجهول.
لجماعة لحضرية
لجماعة لحضرية د قنيطرة ساكنين فيها 423890 واحد، على حسب لإحصاء لعام 2014.
أحمد الهيبة
أحمد الهيبة بن الشيخ ماء العينين (تولد فالساقية لحمرا ف 1877 - مات ف 1919 فتيزنيت) كان فقيه وشاعر ومتصوف ومقاوم مغريبي ضد ليستيعمار لفرانساوي والصبلويني فلجنوب د لمغريب وموريطانيا.
حياتو
تولد أحمد لهيبة ف 1877 ف لجنوب دلمغريب، وكان بَاه هو الشيخ ماء لعينين، اللي كان من الشيوخ لكبار د لقبايل ديال الصحرا. أحمد كان هو لحادش فخوتو وتعلًم بحالهم، دخل للمسيد وقرا لقواعد د لعربية والشريعة والصوفية. كان تيسافر بزاف مع باه، وكان تيعاونو فالزيارات اللي كان تيدير للملوك لعلويين. فواحد لوقت غادي يقرروا يرحلو من الصحرا ويسكنو فتيزنيت.
ف 25 أكتوبر 1910، غادي يموت الشيخ ماء لعينين، وغادي يتافقو لعائلة باش يديرو أحمد الهيبة هو لخليفة ديالو وغادي يولي هو اللي تيقود لجهاد ضد ليستيعمار.
أحمد دليمي
حياتو
تولد ف سيدي قاسم، أحمد دليمي قرا ف لمدرسة لعسكرية ديال دارلبيضا ف 1956.
بين 1960 و1973، كولونيل دليمي قاد لجيهاز لأمني ؤ زيير لمكتب لول (كاب 1) ؤحل لبريݣاد لخاصة. مور ما مات لجنرال ؤفقير، دليمي كان هو راقم 2 ف لبلاد ؤدار حملة تطهير ف لجيش ؤ لأحزاب سياسية.
مور لمسيرة لخضرا لي كانت ف 6 نونبر 1975، لماليك عينو جنرال، حتا مات ف كسيدة فطريق مراكش نهار 25 يناير 1983 لي تفاصيل ديالها مازال ماتعرفوش.
حمد بلافريج
حمد بلافريج ولاّ لحاج حمد بلافريج، تولد ف 8 شتنبر 1908 ف الرباط ؤ مات ف 14 أبريل 1990 ف نفس لمدينة، كان سياسي مغريبي.
حياتو
تولد أحمد بلافريج ف رباط ف 1908، تبع قرايتو ف لقاهرة ف مصر ؤ موراها ف صوربون ف باريز. رجع للمغريب باش يدخل معا لحركة لوطنية ضد حوكومة لحماية د فرانصا، بلافريج كان واحد من لمؤسسين ديال حيزب ستيقلال ف 1944. بين 1944 و 1946، دخلاتو فرانصا لحبس ؤ موراها داوه لمنفى حتا رجع ف 1955.
ملي لمغريب خدا ستيقلال ديالو لعام لي من بعد، بلافريج ولا وزير لخارجية وبقا ف لمنصب حتال 1958. ف 12 ماي 1958، تختار باش يرأس حوكومة لأغلبية ديالها من حزب ستيقلال ولاكين ماكملش بزاف حيت ضطر يحط ستيقالة ديالو ف 3 دجنبر ف نفس لعام، مور ما تفاهمش معا رئيس لمجلس لوطني ستيشاري (لغرفة لولا د لبرلامان) ليساري لمهدي بن بركة.